
REFERAT

privind trecerea parcelei înscrise în CF nr.148259 Timişoara cu nr.topo 8577/1/1/1/1/1/1/1/1/1/1, în proprietatea primăriei Timişoara

Se propune spre analiză Comisiilor din cadrul Consiliului Local al Municipiului Timişoara, materialul întocmit de Direcţia Urbanism, Serviciul Banca de Date Urbane. 

Terenul cu nr.topo 8577  este situat în Timişoara, cuprins între B-dul Iosif Bulbuca şi str.Aurel Păunescu Podeanu.

Iniţial terenul cu nr.topo 8577 în suprafaţă de 119032 mp a fost înscris în CF nr.1 Timişoara,  proprietatea primăriei municipiului Timişoara.Parcela cu nr.topo 8577 în suprafaţă de 119032 mp  a fost trecută în proprietatea Statului Român şi transcrisă în CF nr.19266 Timişoara, fără a se preciza baza legală.Parcela mai sus amintită a suferit apoi diferite dezmembrări.

Ca urmare a dezmembrărilor succesive parcela cu nr.topo 8577/1/1/1/1/1/1/1/1/1/1, în suprafaţă de 10982 mp este adusă din CF 19266 Timişoara şi înscrisă în CF nr.148259 Timişoara în proprietatea Statului Român, în administrarea operativă a Comitetului Executiv al Consiliului Popular al Municipiului Timişoara alături de care s-a mai operat greşit  notaţia “Hotărâre nr.45/19.07.2007 Consiliul de Administraţie SC COMPANIA LOCALĂ DE TERMOFICARE COLTERM SA, documentaţie aviz nr.115225/05.09.2007”.

Aceeaşi notaţie s-a operat şi în CF nr.148260 Timişoara pe parcela cu  nr.topo 8577/1/1/1/1/1/1/1/1/1/2 în suprafaţă de 119 mp ca teren pentru punct termic Cerna în str.Cerna nr.19A( numărul topo adus din CF nr.19266 Timişoara), teren pe care s-a construit un punct termic conform planului avizat de OCPI cu nr.115225/2007.

Solicităm ca terenul înscris în CF nr.148259 Timişoara cu nr.topo 8577/1/1/1/1/1/1/1/1/1/1, în suprafaţă de 10982 mp, să fie trecut din nou în proprietatea Primăriei Timişoara şi să se radieze notaţia eronat înscrisă “Hotărâre nr.45/19.07.2007 Consiliul de Administraţie SC COMPANIA LOCALĂ DE TERMOFICARE COLTERM SA, documentaţie aviz nr.115225/05.09.2007”.

Terenul înscris în CF nr.148259 Timişoara cu nr.topo 8577/1/1/1/1/1/1/1/1/1/1, în suprafaţă de 10982 mp se va unifica cu alte parcele incluse în domeniul public al municipiului Timişoara atestat cu HG 1016/2005, unde urmează să se dezvolte un complex sportiv al municipalităţii, care cuprinde o sală polivalentă şi un bazin olimpic.

După analizarea şi avizarea celor mai sus prezentate, de către comisiile Consiliului Local al Municipiului Timişoara, se vor începe demersurile pentru înscrierea terenului din CF nr.148259 Timişoara, în proprietatea primăriei Timişoara, deci în favoarea vechiului proprietar. 

